**Ministru kabineta noteikumu projekta “Grozījumi Ministru kabineta 1998. gada 20. oktobra noteikumos Nr. 411 “Noteikumi par stratēģiskās un reģionālās nozīmes dzelzceļa infrastruktūras iedalījumu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzelzceļa likuma 7. panta trešā daļa.  Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 1998. gada 20. oktobra noteikumos Nr. 411 “Noteikumi par stratēģiskās un reģionālās nozīmes dzelzceļa infrastruktūras iedalījumu”” (turpmāk - Noteikumu projekts) paredz veikt grozījumus Ministru kabineta 1998. gada 20. oktobra noteikumos Nr. 411 “Noteikumi par stratēģiskās un reģionālās nozīmes dzelzceļa infrastruktūras iedalījumu” (turpmāk – Noteikumi Nr. 411) atbilstoši izstrādātajiem grozījumiem Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu” (turpmāk – Rīkojuma projekts).  Pamatojoties uz Rīgas brīvostas pārvaldes 2019. gada 26. septembra vēstuli Nr. 1-11/1190 “Par publiskās lietošanas dzelzceļa infrastruktūras statusa piešķiršanu dzelzceļa parkam “Kundziņsala””, kurā lūgts noteikt publiskās lietošanas dzelzceļa infrastruktūras statusu Rīgas brīvostas pārvaldes īpašumā esošajam Dzelzceļa infrastruktūras iecirknim “Kundziņsala” (turpmāk – iecirknis Kundziņsala), un VAS “Latvijas dzelzceļš” 2020. gada 22. janvāra vēstuli Nr. D-6.4.1./41-2020 “Par publiskās lietošanas dzelzceļa infrastruktūras statusa piešķiršanu”, kurā lūgts izveidot jaunu dzelzceļa iecirkni “ceļa postenis 3. km – Kundziņsala”, ir izstrādāts Rīkojuma projekts.  Ar Rīkojuma projektu iecirknim Kundziņsala tiek plānots piešķirt publiskās lietošanas dzelzceļa infrastruktūras statusu un izveidot jaunu stratēģiskās (valsts) nozīmes dzelzceļa infrastruktūras iecirkni “ceļa postenis 3. km – Kundziņsala”, kas savienos VAS “Latvijas dzelzceļš” īpašumā esošo dzelzceļa infrastruktūru ar Rīgas brīvostas pārvaldes īpašumā esošo iecirkni Kundziņsala.  Ņemot vērā Satiksmes ministrijā 2020. gada 6. maijā saņemto Ogres novada pašvaldības (turpmāk – Pašvaldība) vēstuli Nr. 2-5.1/1720 “Par bijušās līnijas Rīga Preču – Ērgļi sliežu ceļa posma, kas atrodas Ogres novada administratīvajā teritorijā, pārņemšanu īpašumā”, ar kuru Pašvaldība lūdz Satiksmes ministriju slēgt dzelzceļa iecirkņa Rīga Preču – Ērgļi posmu Saurieši – Ērgļi un nodot nekustamos īpašumus – zemes vienības un inženierbūves – ēkas, tiltus, sliežu ceļus, kas nav demontēti, caurtekas un ceļa klātnes uzbērumus bez atlīdzības Pašvaldības īpašumā, pamatojoties uz Pašvaldības domes 2020. gada 19. marta lēmumā “Par valstij piederošo zemju un inženierbūvju pārņemšanu Ogres novada pašvaldības īpašumā” noteikto, Satiksmes ministrija papildina Rīkojuma projektu un precizē Ministru kabineta 2018. gada 15. maija rīkojumā Nr.215 “Par publiskās lietošanas dzelzceļa infrastruktūras statusa piešķiršanu” noteikto publiskās lietošanas dzelzceļa infrastruktūras iecirkni Rīga Preču - Ērgļi, aizstājot tā galapunktā esošo staciju Ērgļi ar staciju Saurieši.  Pamatojoties uz grozījumiem Rīkojuma projektā, Noteikumu projekts paredz papildināt stratēģiskās (valsts) nozīmes dzelzceļa infrastruktūras sarakstu ar jaunu dzelzceļa infrastruktūras iecirkni – Kundziņsala, un aktualizēt dzelzceļa iecirkni Rīga Preču – Ērgļi atbilstoši pašreizējai situācijai.  Ņemot vērā to, ka Noteikumu projekts iegūst aktualitāti tikai tad, kad iecirknim Kundziņsala tiks piešķirts publiskās lietošanas dzelzceļa infrastruktūras statuss, Noteikumu projekts stāsies spēkā atbilstoši Rīkojuma projektā ietvertajam regulējumam – ar 2020. gada 1. oktobri. | |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Rīgas brīvostas pārvalde, VAS “Latvijas dzelzceļš”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji, kas izmantos attiecīgo dzelzceļa infrastruktūru, kravas saņēmēji, nosūtītāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nepieciešami grozījumi Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu”. Pēc Noteikumu projekta spēkā stāšanās, tiks grozīts un papildināts stratēģiskās un reģionālās nozīmes dzelzceļa infrastruktūras iedalījuma saraksts, līdz ar to nepieciešams atbilstoši grozījumiem aktualizēt arī Rīkojuma projektu. |
| 2. | Atbildīgā institūcija | Satiksmes ministrija. |
| 3. | Cita informācija | Satiksmes ministrija izstrādāja Ministru kabineta rīkojuma projektu “Grozījumi Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu” (izsludināts Valsts sekretāru 2020. gada 13. februāra sanāksmē, VSS - 112, prot. Nr. 7, 9. §), kas tiek virzīts vienlaikus ar Noteikumu projektu. |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīgas brīvostas pārvalde, VAS “Latvijas dzelzceļš”, Valsts dzelzceļa administrācija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nav nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova